Μερόπη (μυθολογία)

Στην ελληνική μυθολογία με το όνομα Μερόπη αναφέρονται τα ακόλουθα δύο διαφορετικά πρόσωπα:


 * 1) Μία από τις Πλειάδες, θυγατέρα του `Ατλαντα και της Πλειόνης. Η Μερόπη παντρεύτηκε το βασιλιά της Κορίνθου Σίσυφο και γέννησε το Γλαύκο. Από όλες τις Πλειάδες ήταν η μόνη που παντρεύτηκε θνητό, και γι' αυτό όταν μεταφέρθηκε στον ουρανό έγινε αστέρας με μικρότερη λαμπρότητα σε σύγκριση με τους αστέρες των αδελφών της.
 * 2) Κόρη του βασιλιά της Αρκαδίας Κυψέλου και σύζυγος του Κρεσφόντη, του Ηρακλείδη βασιλιά της Μεσσηνίας. Μετά το φόνο του συζύγου της και των δύο μεγαλύτερων παιδιών της από τον Πολυφόντη, η Μερόπη αναγκάσθηκε να παντρευτεί το δολοφόνο, κατάφερε όμως να σώσει το μικρότερο γιο της, τον Αίπυτο, τον οποίο έστειλε κρυφά στην Αιτωλία. Αρκετά χρόνια αργότερα, όταν ο Αίπυτος μεγάλωσε, σκότωσε τον Πολυφόντη με τη βοήθεια της Μερόπης, και εκδικήθηκε έτσι το φόνο των οικείων του και την προσβολή προς τη μητέρα του. Ο Ευριπίδης βασίστηκε πάνω στο μύθο αυτό για να γράψει τη χαμένη τραγωδία του «Κρεσφόντης».

Πηγή

 * Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος Χάρη Πάτση, Αθήνα 1969.

Μεροπη

Меропа Merope Meropé Merope Merope Mérope Merope Mérope (Pléiade) מרופה Meropé Merope Meropė Merope (Plejada) Merope Меропа (плеяда) Мереопа (Плејаде) Merope Меропа